ms en id en en en en en id en en en en id pl en en en id ms ms en en de en id ms id id ms id id ms ms ms ms id id ms en en de en en id en id en ms en id en id ms id id id id en en en en en en en ms id id en en en en en en en en en en en es en en en en en
Serangan Siber Berterusan Terhadap Rangkaian Maklumat MINDEF, ATM - PAT - Defence Security Asia
By admin On Dec 29, 2020
(DEFENCE SECURITY ASIA) – Terdapat percubaan serangan siber yang berterusan terhadap rangkaian maklumat yang dimiliki oleh Kementerian Pertahanan dan Angkatan Tentera Malaysia (ATM).
Panglimanya Tan Sri Affendi Buang dalam satu kenyataan hari ini berkata, ATM menyedari cubaan serangan siber itu terhadapnya dan telah mengambil tindakan untuk melindungi rangkaian datanya daripada digodam oleh pihak terbabit.
Panglima Angkatan Tentera Tan Sri Affendi Buang,
Affendi tidak mendedahkan serangan itu dilakukan oleh pihak mana atau sama ada ia membabitkan “state actor” atau pihak-pihak persendirian.
Ia juga tidak mendedahkan serangan itu berasal daripada penggodam negara mana. Tetapi admin pasti ATM pasti tahu sedikit sebanyak latarbelakang penggodam itu dan berasal daripada mana, cuma ia memilih tidak mahu mendedahkannya (mungkin kerana mahu menjaga hubungan baik kedua-dua negara).
Menurut laporan media tempatan, lebih 200 laman web negara ini digodam oleh penggodam dipercayai daripada Indonesia yang marah dengan kenyataan menghina oleh pengerusi sebuah persatuan teksi di Malaysia tentang pemandu Gojek di Indonesia pada 2019.
Ini kerana  mungkin serangan siber itu dilakukan oleh pihak-pihak persendirian yang tiada kena-mengena dengan kerajaan negara itu. (mungkin pengodam tu marah dengan “penghinaan” yang kononnya dilakukan oleh rakyat kita, hahahahhahah)
PAT juga mengesahkan telah berlaku serangan siber terhadap rangkaian data miliknya semalam yang dikesan oleh Bahagian Siber dan Elektromagnetik Pertahanan (BSEP) serta Pusat Operasi Pertahanan Siber (CDOC) ATM.
Serangan itu hanya melibatkan segmen tertentu yang telah diletakkan di luar rangkaian sejak awal lagi, dan tidak menjejaskan operasi portal sebenar.
“Sebaik serangan bermula, BSEP dan CDOC telah melaksanakan pengasingan trafik data bagi tujuan mengaburkan lokasi sebenar data-data berdarjah, seterusnya melindungi rangkaian yang menjadi sasaran penggodam.
“ATM juga menyedari wujudnya cubaan serangan siber yang berterusan terhadap rangkaian maklumat yang dimiliki oleh pihak Kementerian Pertahanan (MINDEF) dan ATM,” katanya dalam kenyataan hari ini.
ATM menurutnya, sentiasa bersiap sedia bagi memastikan segala ancaman yang mengganggu rangkaian komunikasi pertahanan, dapat dikesan awal seterusnya ditangani sebaiknya.
“ATM sentiasa memantau dan mempertingkatkan aspek keselamatan siber dari semasa ke semasa, terutama melalui peranan BSEP dan CDOC, yang bukan hanya memperkukuhkan rangkaian pemantauan dan pertahanan komunikasi ATM, malah melindungi rangkaian komunikasi strategik pertahanan negara,” katanya.
Semalam, portal web ATM dipercayai telah digodam oleh pihak tidak bertanggungjawab, dengan mempamerkan gambar tidak senonoh di portal terbabit kira-kira 12 tengah hari.
— DEFENCE SECURITY ASIA
admin 2215 posts 0 comments
[VIDEO] Konflik Amerika-Iran Meletus 3 Januari 2021?
Thailand Terima Peluru Berpandu Anti Kereta Kebal “Spike MR” Buatan Israel
You might also like More from author
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Find Us On Facebook
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.